อาลัย หลวงพ่อคูณ ปราชญ์แห่งที่ราบสูง : ย้อนอดีต หลวงพ่อคูณ (คลิป)
พระเทพวิทยาคม หรือ ,หลวงพ่อคูณ ปริสุทฺโธ,, อดีตเกจิดังแห่งวัดบ้านไร่ ต.กุดพิมาน อ.ด่านขุนทด จ.นครราชสีมา เกิดเมื่อวันที่ 4 ต.ค.2466 ตรงกับแรม 10 ค่ำ เดือน 10 ปีกุน มรณภาพเมื่อวันที่ 16 พ.ค.2558 เวลา 11.45 น. สิริรวมอายุ 92 ปี พรรษา 71 สรีระของท่านถูกนำไปเป็นอาจารย์ใหญ่ ให้นักเรียนแพทย์มหาวิทยาลัยขอนแก่น ได้ศึกษาตามเจตนารมณ์ใน พินัยกรรม เพื่อเป็นประโยชน์ต่อวงการแพทย์ในอนาคต,วันที่ 29 ม.ค.2562 จะมีพิธีพระราชทานเพลิงศพ ณ ฌาปนสถานชั่วคราววัดหนองแวง (พระอารามหลวง) บริเวณด้านหลังพุทธมณฑลอีสาน จ.ขอนแก่น โดย ,มหาวิทยาลัยขอนแก่น, มีกำหนดจัดงานขึ้นระหว่างวันที่ 21-30 ม.ค.2562,ย้อนกลับไปดูประวัติของ ,หลวงพ่อคูณ, ซึ่งมีการบันทึกไว้ในหนังสือชื่อ ,,หลวงพ่อคูณ ปริสุทฺโธ,, จัดพิมพ์ขึ้นเพื่อเป็นอนุสรณ์ในโอกาสหลวงพ่อคูณมีอายุ 77 ปี เมื่อปี 2543 ในบันทึกหลวงพ่อคูณเล่าว่าเป็นบุตรของ ,นายบุญ-นางทองขาว พลฉัตรกรัง, เกิดที่บ้านไร่หมู่ 6 ต.กุดพิมาน อ.ด่านขุนทด จ.นครราชสีมา มีพี่น้องรวม 7 คน,ถือกำเนิดมาในครอบครัวที่ยากจน บรรพบุรุษมีอาชีพทำนา ทำไร่ ขณะมีอายุได้ 11 ขวบ แม่เสียชีวิต พ่อจึงพาไปฝากเป็นศิษย์ที่วัดบ้านไร่เพื่อให้เรียนหนังสือกับพระสงฆ์ สมัยนั้นพระจะสอนกันแบบเอาจริงเอาจัง ทุ่มเทมาก มีจิตวิญญาณเป็นครูสูง เด็กผู้ชายเท่านั้นที่มีโอกาสได้เรียนหนังสือ ส่วนเด็กผู้หญิงไม่มีโอกาสเรียน เพราะประเพณีและวัฒนธรรมเป็นสิ่งกำหนดชีวิต ผู้หญิงต้องอยู่กับเหย้าเฝ้ากับเรือน,ส่วนครูที่คอยประสิทธิ์ประสาทวิชาก็มี ,พระอาจารย์หลี อารกฺขยโย, พระอาจารย์เชื่อม วิรโช และ พระอาจารย์ฉาย กิตฺติปญฺโญ, ทั้ง 3 รูปล้วนเป็นสมภารวัดบ้านไร่ทั้งสิ้น สอนทั้งภาษาไทยและขอม โดนเฆี่ยนตีเป็นประจำทำให้รู้สึกกลัวมาก ต้องตั้งใจเรียน,ครั้นอายุย่างเข้า 16 ปี ออกจากวัดไปอาศัยอยู่กับญาติคนโน้นบ้างคนนี้บ้าง ช่วงวัยรุ่นอยากเป็นนักแสดงเพลงโคราช หรือที่ชาวโคราชเรียกว่า หมอเพลง เป็นศิลปะพื้นบ้านของชาวโคราช แต่ใน อ.ด่านขุนทดและอำเภอใกล้เคียงไม่มีครูเพลงจะสอน ต้องชวน นายแล เพียมขุนทด ญาติไปเรียนกับครูเพลงชื่อ ,ครูสน, ที่บ้านมะระ ต.ดอนชมพู อ.โนนสูง สมัยนั้นต้องเดินเท้านานถึง 5 วัน 5 คืน,ระหว่างเรียนเพลงโคราชหลวงพ่อเล่าว่าแอบรักผู้หญิงคนหนึ่งซึ่งต่อมากลายเป็นหมอเพลงมีชื่อเสียงโด่งดังในวงการเพลงโคราชแต่ก็ไม่กล้าบอก รู้สึกกระดากใจ ได้แต่แอบรักเขาข้างเดียวมานานเป็นแรมปี หลังร่ำเรียนเพลงโคราชมาได้ระยะหนึ่ง จึงได้กราบลาครูเพลงแล้วชวนนายแลกลับบ้านพร้อมพกพาเอาความรู้เพลงโคราชบทหนึ่งไปด้วย เนื้อหาของเพลงเป็นการเกี้ยวพาราสี ตัดพ้อต่อว่าสาว เพื่อให้สาวเกิดความสงสารเห็นใจ,ขณะมาอาศัยอยู่กับญาติ ต้องช่วยทำนา ตื่นก่อนไก่โห่จูงควายไปนา พลบค่ำถึงจะกลับบ้าน อยู่มาวันหนึ่ง หลวงพ่อคูณ เล่าว่าเหนื่อยจนร่างกายปวดระบมไปทั้งตัวจนสุดจะทนได้ จึงนอนทอดกายลงบนคันนาเป็นเวลานาน ,นางน้อย ศิลปะชัย, น้าสะใภ้จึงพูดขึ้นมาว่า ,เมื่อ, หลวงพ่อคูณ, ได้ยินดังนั้นจึงตอบกลับไปว่า ,น้าคอยดูเน้อ หากฉันได้สบายแล้ว ขอรับรองว่าฉันจะไม่สึกเด็ดขาด จะบวชจนตายเลยแหละ.
วันที่ 29 ม.ค.2562 จะมีพิธีพระราชทานเพลิงศพ ณ ฌาปนสถานชั่วคราววัดหนองแวง (พระอารามหลวง) บริเวณด้านหลังพุทธมณฑลอีสาน จ.ขอนแก่น โดย มหาวิทยาลัยขอนแก่น มีกำหนดจัดงานขึ้นระหว่างวันที่ 21-30 ม.ค.
หลวงพ่อคูณ,หลวงพ่อคูณ ปริสุทฺโธ,ประวัติหลวงพ่อคูณ,พิธีพระราชทานเพลิงศพ,ขอนแก่น,ข่าวทั่วไป